Theodora Vower

**Theodora Vower** (ca. 1075, A.Æ. – ca. 1140, A.Æ.) var en avalonsk vicomtesse av Kastor fra Cadwallader. Hun var født og oppvokst i Nieu Badenwear, og en av dronning Eleonoras hoffdamer. Hun var kusinen av Lloyd Vower, og hadde sammen med en ukjent lord fått datteren Josephine.

Hvem som er hennes foreldre er ukjent, men var allikevel kjent i hovedstaden som en intrigemaker og en slu kortspiller. Hun hadde ikke bare sitt gode lynne, men hun hadde en skarp tunge som kunne få alle menn til å stå på tå hev. Vower og hennes datter var langt fra de rikeste familiene som sirklet rundt kongehuset, og Vower gjorde alt som sto i hennes makt fra å forhindre noen annen kvinne komme nær kronprins Piers.

Ettersom ingen visste særlig om hennes opphav, var det ikke til å unngå at hun selv utviklet en kontrollerende natur ovenfor sine familiemedlemmer. Lloyd var prins Selwyns elsker, og Theodora måtte hele tiden sørge for at han ikke kom i veien for konen hans – da hun fort kunne hviske et par ord hos dronningen og få dem satt på porten. Datteren Josephine var ung og uerfaren, og Theodora måtte titt og ofte feie bort unge og lovende "beilere". Med øyne for å tiltre et mektig embete i dronningens regjering, så Theodora på datteren som nøkkelen – da fetteren hennes mælet sin egen kake gjennom prins Selwyn. Da det derfor ble kjent at Josephine hadde kopulert med en av dronningens stallgutter, ble hun rasende og fikk sendt datteren i kloster for to år. Fetteren hennes nedlot seg til å fjerne den lille bråkmakeren av en stallgutt fra tjeneste, og fikk ham kastet i arresten; Theodora visste ikke hvordan, men hun ønsket ikke å vite det heller.

Theodora ble senere oppmerksom på en voksende romanse mellom baronett Gaws og prinsesse Pauline. Hun var fullt klar over vennskapet deres, men hun var misunnelig på Gaws' familie sin sterke knytning til kongehuset. Hun satte derfor ut et lite rykte som begynte å florere blant hoffmedlemmene, og som til slutt hun selv bragte til dronning Eleonora: flere adelsmenn spredde ondsinnede rykter om forholdet mellom Gaws og Pauline, og ettersom de begynte å nærme seg gifteklar alder burde den lille flørten ta slutt. Dronningen fulgte opp på Theodoras råd, og prinsesse Pauline ble fort ektet til sønnen av en marki, Fritz. I samme slengen låste hun kronprinsen: markise Prudence.

Da ikke engang dette hjalp til å fange hverken dronningens eller kronprinsens øye, falt hun inn i en tilstand av depresjon. Dronningen så hvor trist hun var, men gjennomskuet henne: hun var trist for at planene hennes ikke hadde båret frukter. Hun hadde dessuten fått nevøen sin til å gjøre litt graving i Theodora og Lloyds opphav og deres inntekter: de var lutfattige, og dronningen kunne ikke forstå hvordan de hadde bein i nesen nok til å våge å bli hos kongefamilien lenger. Eleonora lot datteren bli igjen hos hoffet; men hun sørget for at Theodora ble sendt til et kloster, og fetteren hennes ble sendt hos en munkeorden.

Theodora endte sine dager som en plaget sjel i et avsides nonnekloster, ribbet for tittel, land og ære.

## ***Trivia***

1. *Theodora* kommer fra det greske *Θεοδωρος (Theodoros)*, hvilket betyr "gave fra gud" fra de greske elementene *θεος (theos)* "gud" og *δωρον (doron)* "gave".
2. *Vower* er avledet av det engelske ordet *vow* "love, avlegge løfte om, sverge (på), love dyrt og hellig".
3. Ettersom Theodora var en slu kortspiller som svindlet alle sine standsfeller for å tjene til livets opphold kan hun regnes som en falskspiller, og dermed en forbryter.